Document ID: 31993R2090

Uredba Komisije (EGS) št. 2090/93
z dne 27. julija 1993
o spremembi Uredbe (EGS) št. 563/82 o določitvi podrobnih pravil za uporabo Uredbe (EGS) št. 1208/81 o določanju tržnih cen za odraslo govedo na temelju lestvice Skupnosti za razvrščanje trupov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (EGS) št. 125/93 [2],
ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda [3], kakor je bila nazadnje spremenjena z Uredbo (EGS) št. 1026/91 [4], in zlasti člena 2(2) Uredbe,
ker člen 1(3) Uredbe Komisije (EGS) št. 563/82 [5], kakor je bila nazadnje spremenjena z Uredbo (EGS) št. 3402/85 [6], določa korekcijske faktorje, veljavne za maso trupov, kadar se opredelitev obdelave klavnega trupa razlikuje od referenčne opredelitve; ker je treba za nekatere stopnje zamaščenosti prilagoditi korekcijske faktorje, ki se nanašajo na odstranjevanje zunanje maščobe, da bi jih bolje uskladili s prakso; ker je treba tudi določiti metode za izračun takih korekcijskih faktorjev glede na to, ali so isti v vseh državah članicah oziroma se po posameznih klavnicah razlikujejo;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
Uredba (EGS) Št. 563/92 se spremeni:
1) Členu 1 se doda naslednji odstavek:
"4. Kjer so prilagoditve iz prejšnjega odstavka enake po vsem ozemlju države članice, se jih izračuna na nacionalni osnovi; kjer se te prilagoditve spreminjajo od klavnice do klavnice se jih izračunava posamično."
2) V Prilogi se korekcijske faktorje, določene za odstranjevanje zunanje maščobe iz razreda zamaščenosti 3 in 4, zamenja z odstotnim povečanjem za +2 oziroma za +3.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporabljati se začne 1. septembra 1993.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 27. julija 1993

Labels: 12
2
17
6